

          R O M Â N I A			 		 	              	                                      JUDEŢUL HUNEDOARA 			             	              
    MUNICIPIUL BRAD	
           P R I M A R
Nr.  61/11829/20.04.2021

	R E F E R A T   D E   A P R O B A R E
pentru modificarea și completarea Hotărârii Consiliului Local nr. 107/2017 privind  aprobarea  Strategiei Locale de alimentare cu energie termică a 
Municipiului Brad 2017-2024, actualizată în raport cu
 prevederile programului ”Termoficare 2006-2020
 căldură și confort”



[bookmark: _Hlk69237310]Pentru accesarea sumelor alocate Programului TERMOFICARE în vederea obținerii cofinanțării de la bugetul de stat pentru obiectivul de investiții CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE, ÎN MUNICIPIUL BRAD, JUDEŢUL HUNEDOARA, conform O.U.G. nr. 53/2019 privind aprobarea Programului  multianual de finanțare a investițiilor pentru modernizarea, reabilitarea, retehnologizarea și extinderea sau înființarea sistemelor de alimentare centralizată cu energie termică a localităților, a Ordinului nr. 3194/2019 pentru aprobarea Regulamentului privind implementarea Programului TERMOFICARE și a Ordinului nr. 13/2020 pentru aprobarea  Regulamentului de emitere a avizelor tehnice privind eficiența  energetică în cadrul Programului Termoficare, solicitarea de finanțare, trebuie însoțită de  documentele care să justifice necesitatea, oportunitatea şi eligibilitatea cofinanțării.
[bookmark: _Hlk69313081]Dintre aceste documente face parte STRATEGIA LOCALĂ DE ALIMENTARE CU ENERGIE TERMICĂ A MUNICIPIULUI BRAD, 2017-2024. 
Prin Hotărârea  Consiliului Local nr. 107/2017 s-a aprobat  STRATEGIA LOCALĂ DE ALIMENTARE CU ENERGIE TERMICĂ A MUNICIPIULUI BRAD, 2017-2024, actualizată în raport cu prevederile  Programului "Termoficare 2006-2020 căldură și confort" .
	Având în vedere atât modificările legislative, cât și  propunerile de proiecte de investiții în sistemul de alimentare centralizată cu energie termică a municipiului Brad, am inițiat prezentul proiect de hotărâre prin care am propus modificarea și completarea STRATEGEI LOCALE DE ALIMENTARE CU ENERGIE TERMICĂ A MUNICIPIULUI BRAD, 2017-2024. 
 Modificările  sunt  următoarele:
1. - la pag. 9: se elimină Hotărârea  nr. 462/2006 pentru aprobarea programului Termoficare 2006-202 căldură și confort abrogată de art. 3 din O.U.G. nr. 53/2019 privind aprobarea Programului multianual de finanțare a investițiilor pentru modernizarea, reabilitarea, retehnologizarea și extinderea sau înființarea sistemelor de alimentare centralizată cu energie termică a localităților;
2. – la pag. 9: se elimină O.U.G. nr. 28/2013 Programul Național de Dezvoltare Locală;
3. – la pag. 9: se adaugă O.U.G. nr. 53/2019 privind aprobarea Programului  multianual de finanțare a investițiilor pentru modernizarea, reabilitarea, retehnologizarea și extinderea sau înființarea sistemelor de alimentare centralizată cu energie termică a localităților;
4. – la pag. 9: se adaugă la Legea nr. 123/2012 a energiei electrice  și a gazelor naturale sintagma ”cu modificările și completările ulterioare”;
[bookmark: _Hlk69232384]5. – la pag. 9: se modifică perioada de valabilitate a Strategiei Energetice a României 2007-2020, actualizată pentru perioada 2011-2020, 2020-2030, aprobată prin H.G. nr. 1069/2007;
6. – la pag.10: se adaugă Ordinul nr. 3194/2019 pentru aprobarea Regulamentului privind implementarea Programului TERMOFICARE;
7. – la pag.10: se adaugă Ordinul nr. 13/2020 pentru aprobarea  Regulamentului de emitere a avizelor  tehnice privind eficiența  energetică în cadrul Programului Termoficare;
8. – la pag.10: se adaugă:
- Legea nr.188/2018 privind limitarea emisiilor în aer ale anumitor poluanţi proveniţi de la instalaţii medii de ardere;
 			- Directiva UE nr. 2015/2193 a Parlamentului European și a Consiliului din 25.11.2015 privind limitarea emisiilor în atmosferă a numitor poluanți proveniți de la instalații medii de ardere;
- Directiva EPBD nr. 2010/31/UE a Parlamentului European și a Consiliului din 19.05.2010 privind performanța energetică a clădirilor;
- Directiva EED nr. 2012/27/UE a Parlamentului European și a Consiliului Europei din 25.10.2012 privind eficienta energetică;
[bookmark: _Hlk69471195]9. – la pag.10: se modifică la cap. 3 ”SCOPUL STRATEGIEI LOCALE  DE ALIMENTARE CU ENERGIE  TERMICA  A  MUNICIPIULUI BRAD”, paragraful (2): ”Consiliul Local, pe baza principiului autonomiei locale, poate decide asupra soluţiei de investiţie atât în cazul reabilitării termice a clădirilor, cât şi în cazul sistemului centralizat de producţie şi distribuţie de energie termică prin accesarea  sumelor alocate Programului Termoficare sau prin alte forme de  finanțare.”
10. – la pag.11: se modifică la cap. 4 ”DESCRIEREA SISTEMULUI DE PRODUCERE, TRANSPORT, DISTRIBUȚIE ȘI FURNIZARE A ENERGIEI TERMICE A MUNICIPIULUI BRAD”, paragraful  (1) și paragraful (2):
[bookmark: _Hlk69234694]	”În municipiul Brad, trăiesc aproximativ 14000 de locuitori din care peste 10000  locuiesc în 149 blocuri  construite în perioada 1960-1989, 4030 de apartamente  sunt beneficiare ale  serviciului public de alimentare centralizată cu energie termică.
La ora actuală numărul de beneficiari sunt:
           - persoane fizice -2793 apartamente
           - instituții publice -13
           - agenti economici -12”;
11. -  la pag. 14:  înainte de paragraful (1) se introduce următorul text: 
[bookmark: _Hlk69462666]	”Pierderile în rețeaua de transport agent termic, conform bilanțului termoenergetic aferent anului 2019 sunt de 27 %.
[bookmark: _Hlk69408972][bookmark: _Hlk69240688]Prin Programul TERMOFICARE 2019-2027 s-a obținut cofinanțarea pentru optimizarea sistemului de termoficare pe un tronson de 1.960 m prin reducerea lungimilor tronsoanelor de rețea agent termic primar, a volumului de agent termic și a pierderilor calorice pe porțiunile cu termoizolație inexistentă sau necorespunzătoare. 
Pierderile de energie termică  pentru  proiectul de investiție pentru rețeaua de transport (tronson 1960 m), actual 18 %, iar după punerea în funcțiune a investiției 13,4 %.
           Economia de energie/reducerea emisiilor de gaze cu efect de seră realizată ca urmare a implementării proiectului, exprimată în tone de echivalent petrol/an și tone de dioxid de carbon echivalent/an: 213,63 tep; 820,04526 tCO2/an
            Eficiența investiției, respectiv raportul între valoarea totală a investiției și economia de energie/reducerea emisiilor de gaze cu efect de seră obținută prin exploatarea instalațiilor realizate în cadrul proiectului pe durata de recuperare a investiției, exprimată în lei/tonă de echivalent petrol și lei/tonă de dioxid de carbon echivalent: 851,38 lei/tep; 1767,70 lei/tCO2/an.        
             Prin Programul „Termoficare 2006- 2015 – căldura si confort” au fost            modernizate Punctele Termice PT1, PT5, PT9 și a rețelelor termice aferente, iar prin Programului "Termoficare 2006-2020 căldura și confort" s-au modernizat Punctele Termice PT2 , PT22 și rețelele aferente. 
             Punctul Termic nr. 3 și rețelele aferente  a fost modernizat în anul 2010 prin fonduri de la bugetul local, iar   Punctul Termic nr. 6 în anul 2003 prin accesarea fondurilor de preaderare RICOP.” 
12. – la pag.14 după paragraful (1) se introduce următorul text:
             ”MODERNIZAREA  PUNCTULUI TERMIC NR. 4 ȘI A  REȚELELOR  TERMICE AFERENTE a cărui stadiu fizic realizat este de 86 %, se realizează  prin Programul TERMOFICARE 2019-2027.
             Ca urmare a implementării proiectului economia de energie/reducerea emisiilor de gaze cu efect de seră realizată, exprimată în tone de echivalent petrol/an și tone de dioxid de carbon echivalent/an:  23,98 tep; 37,445346 tCO2/an.
             Eficiența investiției, respectiv raportul între valoarea totală a investiției și economia de energie/reducerea emisiilor de gaze cu efect de seră obținută prin exploatarea instalațiilor realizate în cadrul proiectului pe durata de recuperare a investiției, exprimată în lei/tonă de echivalent petrol și lei/tonă de dioxid de carbon echivalent: 3588,62 lei/tep; 41401,25 lei/tCO2/an.
	Reţeaua de distribuţie este înlocuită cu ţevi preizolate în proporţie de 80%.
	Pierderile în reţelele de distribuţie conform bilanțului termoenergetic aferent anului 2019 sunt de 9,55 %.
             În municipiul Brad, datorită faptului că nu există un sistem de distribuție a gazelor naturale, singura soluţie de încălzire a localităţii este sistemul centralizat. 
             Din totalul de 4030 apartamente, sunt debranşate de la sistemul de încălzire centralizat parţial (o cameră sau două) în total un număr  de 1237 apartamente echivalente, dar acestea dispun de reţelele interioare necesare, putând fi rebranşate la SACET în condiţiile producerii unei energii termice ieftine.
	Gradul total de  debranşare este de 31 %.”
13. – la pag.15: se elimină paragrafele (4), (5), (6)  și se introduce următorul text:
	”Pentru menținerea în funcțiune a sistemului de termoficare, ca unică alternativă de încălzire a localitătii, administratia publică locală își propune realizarea unor obiective de investiții prin accesarea sumelor alocate Programului Termoficare 2019 -2027, după cum urmează:   
· Construirea unei centrale termice și a conductei de racord agent primar la sistemul de distribuție, în municipiul Brad care să se încadreze în criteriile de competitivitate europeană.
[bookmark: _Hlk69408372]          În prezent centrala termică Gurabarza amplasată la intrarea în localitatea Crișcior, pe malul drept al râului Crișul Alb, la o distanță de cca 5 km de municipiul Brad, funcționează pe combustibil lichid-păcură, producând agent termic apă fierbinte.
               Sistemul de alimentare cu energie termică existent nu poate fi substituit prin alte surse de încălzire deoarece rețeaua electrică de alimentare a blocurilor de locuințe nu a fost proiectată pentru a permite montarea de centrale electrice de apartament, iar blocurile de locuințe, în mare parte, nu au fost prevăzute prin construcție cu coșuri de fum pentru încălzirea pe lemne cu depozite pentru combustibil solid.
	Din bilanțul termoenergetic aferent anului 2019 rezultă că o măsură majoră necesară a fi aplicată constă în construirea unei centrale termice în  Brad într-un nod corespunzător centrului de greutate al consumatorilor branșați la SACET.
              Măsura cu efort financiar major, dar cu impact economic, energetic și social, constă în achiziționarea unei centrale cu cogenerare echipată cu arzătoare mixte păcură-gaz.
 În cazul centralelor  cu cogenerare de înaltă eficiență, prin combinarea celor 2 procese (producerea simultană de energie electrică și termică) rezultă o transformare de până la 90% a energiei primare.
[bookmark: _Hlk63154754]               Prin construirea unei noi centrale termice în municipiul Brad  se va obține o îmbunătățire a parametrilor de producere a agentului termic  ceea ce va spori gradul de confort în locuințe şi în spațiile publice deservite, precum și scăderea prețului la energia termică produsă. 
           În aceste condiții este necesară reconfigurarea sistemului de alimentare cu energie termică, prin construirea unui tronson nou de conducte preizolate care va realiza conexiunea noii centrale termice cu rețeaua actuală de transport a agentului termic.
              Actualul sistem de transport al agentului termic primar este alcătuit din conducte de otel cu pierderi calorice  mari, datorită termoizolației distruse sau chiar lipsa acesteia pe unele porțiuni.
              Economia anuală de energie, realizată prin eliminarea  magistralei Crișcior- Brad, se estimează la 422 tep/an.

· Modernizarea Punctului Termic nr. 20 și a rețelelor termice aferente.
· Optimizarea rețelei de transport agent termic de la  Punctul termic nr. 6 către Punctul termic nr. 3 și Punctul termic nr. 20.  
· Sistem orizontal de distribuție a energiei termice  și contorizarea individuală; 
     SNTGN „TRANSGAZ” S.A. MEDIAS a alocat resurse financiare in Programul de Modernizare Dezvoltare Investitii pe anul 2016 pentru obiectivul „Conducta Ø12” Mintia-Brad-Stei. Conducta de transport gaze naturale presiune înaltă, va traversa Municipiul Brad prin partea vestica.
· In acest context înființarea sistemului de distribuție in municipiul Brad este necesara si oportuna.
      Înființarea sistemului de distribuție a gazelor naturale în Municipiul Brad va crea oportunitatea alimentării cu gaze naturale a 4125 apartamente din 149 blocuri de locuinţe, 3000 case particulare din zona urbană, 25 obiective social-culturale, 13 instituţii publice, 7 pensiuni cu spaţii de cazare şi alimentaţie publică, şi cca. 414 agenţi economici care funcţionează în zona urbană. Sistemul de distribuţie preconizat va permite alimentarea cu gaze naturale a viitoarei Centrale Termice şi separat a celor 9 puncte termice de cartier şi alte 3 puncte termice ale instituţiilor de învăţământ, care ar putea crea o autonomie în funcţionare. 
	De asemenea, această soluție va contribui la scăderea substanțială a prețului energiei termice produse, până la nivelul de suportabilitate al consumatorilor și degrevarea bugetului local de o cheltuială apreciabilă.
Studiul de fezabilitate - proiect nr. 1157/2019 elaborat de S.C. GEVIS PROTEAM  S.R.L. propune înființarea  sistemului inteligent de distribuție cu gaze naturale  presiune medie prin montarea unei Stații de Reglare-Măsurare-Predare (S.R.M.P.) presiune înalta, care va alimenta cu gaze naturale Municipiul BRAD.
De asemenea, in elaborarea proiectului, s-a avut in vedere perspectiva de dezvoltare a Municipiului Brad si apariția unor noi consumatori ce vor necesita alimentarea cu gaze naturale.
          Datorită valorii mari de 66.223.961,33  lei cu TVA a investiției, Unitatea Administrativ Teritorială Municipiul Brad va solicita sprijin financiar prin Programul Operațional Infrastructutră mare 2014-2020, Axa Prioritară 8, Sisteme  inteligente și sustenabile de transport al energiei electrice și gazelor naturale, Obiectivul specific 8. Creșterea gradului de interconectare a Sistemului Național de Transport a gazelor naturale cu alte state vecine.
În cadrul POIM 2014-2020 (Axa Prioritară 8) se propune construirea rețelelor inteligente de distribuție gaze naturale, inclusiv instalațiile, echipamentele și dotările aferente funcționalităților inteligente.
Se va implementa "SMART ENERGY TRANSMISSION SYSTEM" care va gestiona problemele legate de siguranța și utilizarea instrumentelor inteligente în domeniul presiunii, debitelor, contorizării, inspecției interioare a conductelor, odorizare, protecție catodică, reacții anticipative, trasabilitate, toate generând creșterea flexibilității în operare a sistemului, îmbunătățind integritatea și siguranța în exploatare a acestuia și implicit creșterea eficienței energetice.
În acest sens, racordurile rețelelor de distribuție gaze naturale se vor echipa obligatoriu cu regulatoare de presiune prevăzute cu dispozitive de siguranță și contoare inteligente cu ultrasunete ce vor constitui un sistem "smart metering".
 Capacități fizice:
1. realizarea Stației de reglare, măsurare, predare de către SNTGN TRANSGAZ S.A;
2. realizarea conductei de racord presiune înaltă  de către SNTGN TRANSGAZ S.A;
3. conducte de distribuție gaze naturale  presiune medie în lungime de 56.905 m, inclusiv subtraversările și probele aferente;
4. total  potențiali consumatori UAT-7041 din care racorduri propuse -6.476.
5.total gospodării echivalente UAT -11.869 din care gospodarii echivalente propuse pentru conectare prin proiect 11.304
Gradul  de conectare va fi de 95,24 %.
În contextul celor de mai sus supun spre dezbatere plenului Consiliului Local al Municipiului Brad proiectul de hotărâre în forma prezentată.
Invoc în susţinerea propunerii mele prevederile  O.U.G. nr. 53/2019 privind aprobarea Programului  multianual de finanțare a investițiilor pentru modernizarea, reabilitarea, retehnologizarea și extinderea sau înființarea sistemelor de alimentare centralizată cu energie termică a localităților, ale Ordinului nr. 3194/2019 pentru aprobarea Regulamentului privind implementarea Programului TERMOFICARE și ale Ordinului nr.13/2020 pentru aprobarea  Regulamentului de emitere a avizelor  tehnice privind eficiența  energetică în cadrul Programului Termoficare.

Pentru accesarea sumelor alocate Programului TERMOFICARE în vederea obținerii cofinanțării de la bugetul de stat pentru obiectivul de investiții CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE, ÎN MUNICIPIUL BRAD, JUDEŢUL HUNEDOARA, conform O.U.G. nr. 53/2019 privind aprobarea Programului  multianual de finanțare a investițiilor pentru modernizarea, reabilitarea, retehnologizarea și extinderea sau înființarea sistemelor de alimentare centralizată cu energie termică a localităților, a Ordinului nr. 3194/2019 pentru aprobarea Regulamentului privind implementarea Programului TERMOFICARE și a Ordinului nr. 13/2020 pentru aprobarea  Regulamentului de emitere a avizelor tehnice privind eficiența  energetică în cadrul Programului Termoficare, solicitarea de finanțare, trebuie însoțită de  documentele care să justifice necesitatea, oportunitatea şi eligibilitatea cofinanțării.
Dintre aceste documente face parte STRATEGIA LOCALĂ DE ALIMENTARE CU ENERGIE TERMICĂ A MUNICIPIULUI BRAD, 2017-2024. 
Prin Hotărârea  Consiliului Local nr. 107/2017 s-a aprobat  STRATEGIA LOCALĂ DE ALIMENTARE CU ENERGIE TERMICĂ A MUNICIPIULUI BRAD, 2017-2024, actualizată în raport cu prevederile  Programului "Termoficare 2006-2020 căldură și confort".
	Având în vedere atât modificările legislative, cât și  propunerile de proiecte de investiții în sistemul de alimentare centralizată cu energie termică a municipiului Brad, am inițiat prezentul proiect de hotărâre prin care am propus modificarea și completarea STRATEGEI LOCALE DE ALIMENTARE CU ENERGIE TERMICĂ A MUNICIPIULUI BRAD, 2017-2024 și-l supun spre dezbatere plenului Consiliului Local al Municipiului Brad în forma prezentată.
Invoc în susţinerea propunerii mele prevederile  O.U.G. nr. 53/2019 privind aprobarea Programului  multianual de finanțare a investițiilor pentru modernizarea, reabilitarea, retehnologizarea și extinderea sau înființarea sistemelor de alimentare centralizată cu energie termică a localităților, ale Ordinului nr. 3194/2019 pentru aprobarea Regulamentului privind implementarea Programului TERMOFICARE și ale Ordinului nr.13/2020 pentru aprobarea  Regulamentului de emitere a avizelor  tehnice privind eficiența  energetică în cadrul Programului Termoficare.

